Zuma sal in ope hof verhoor word | Maroela Media
Zuma sal in ope hof verhoor word
Die hooggeregshof het oudpres. Jacob Zuma weer sy sin gegee. Hy sal volgende week toegelaat word om sy verhoor in die korrupsiesaak teen hom en die Franse wapenvervaardiger Thales persoonlik by te woon.
"Die verhoor sal in 'n ope hof voortgaan," het regter Piet Koen Woensdag beslis nadat Zuma se advokate verlede maand aangevoer het dat die oudpresident benadeel sal word sou hy gedwing word om aanlyn verhoor te word.
Maroela Media het vroeër berig die verdediging het aangevoer dat Zuma geregtig is op 'n openbare verhoor in persoon en dat sy regte geskend sal word sou hy tydens die verhoor telefonies en nie in 'n hof met sy regspan mag konsulteer nie.
Die verhoor in die saak teen hom en Thales sal vanaf 10 tot 14 Augustus plaasvind.
Die verhoor sal begin met Zuma se spesiale pleitrede dat hoofaanklaer adv. Billy Downer hom aan die saak onttrek. Die oudpresident beskuldig die advokaat onder meer daarvan dat hy inligting aan die media uitgelek het.
Die Zuma-stigting het Koen se besluit om die saak in die ope hof te laat aanhoor verwelkom.
Die oudpresident is ook verlede maand toegelaat om sy broer se begrafnis by te woon.
Dié berig is gewysig sedert dit aanvanklik gepubliseer is. – RED
Trokke, bakkie brand naby Ermelo
Covid-19-statistieke: Meer as 8 miljoen al ingeënt
Hy kry altyd sy sin.
Ja adv Dali mpoofie can't wait to lose another case
Moet hy nie in sy oranje pak verskyn nie en agter in n vangwa daagliks vervoer word nie?
Hoekom vrygelaat word om hof toe te gaan ? Hy kan mos soos ander kriminele in sy oranje oorpak gaan.
Hy word soos enige bandiet behandel, uitgeboek en hof toe gevat en elke aand weer in sy sel ingeboek word, dink nie hy word vrygelaat om verhoor te word nie